
Prome Minister Evelyn Wever-Croes: 


ACUERDO ENTRE ARUBA Y HULANDA 
RIBA E LEY DI REINO DI SUPERVISION 
FINANCIERO PA ARUBA (RAFT) 


Aruba y Hulanda a yega na acuerdo riba e contenido di na e 
Ley di Reino di Supervision Financiero pa Aruba (Raft), y pa 
encamina e proceso legal pa yega na e ley aki. Ultimo lunanan, 
na mes momento cu e conversacionnan cu demas pais den 
Reino tabata tuma luga encuanto Ley di Reino COHO, a tuma 
luga varios ronda di conversacion entre Aruba y Hulanda 
encuanto e consehonan di Conseho di Estado (Raad van State) 
y e Conseho Consultativo di Aruba (Raad van Advies). Na final 
a yega na un consenso encuanto e contenido y alcance di e 
ley aki, na satisfaccion di ambos partido. 


Minister-president di Aruba Wever-Croes: 

“Aruba y Hulanda a yega na un acuerdo riba e caminda pa 
cana pa finansa publico sostenibel. Esaki danki na e esfuerso 
enorme di expertonan den ambos pais. E tarea cu tin nos 
dilanti ta uno serio. Determina y cu un vision coherente nos lo 
logra recuperacion di nos pais. Nos lo transforma nos retonan 
den oportunidadnan, esaki ta Aruba”. 


Secretario di Estado Knops: 

“Finansas publico solido ta sumamente importante pa Aruba. 
Cu e acuerdo encuanto di e contenido di e proyecto di ley di 
e Rijkswet Aruba financieel toezicht (Ley di Reino Supervision 
Financiero Aruba) un paso importante a wordo poni pa entre 
otro reduci e debenan di Aruba. Mi ta confia cu Aruba realmente 
logra e obhetivonan aki”. 


E acuerdo 

E propuesta di ley tin como meta e continuacion di e supervision 
financiero institui na 2015. E motibo di esaki ta e hecho cu, 
contrario na 2015, Aruba mientras tanto a presta al rededor di 
900 miyon florin for di Hulanda, na 0% di interes, y Hulanda kier 
pa continua cu e supervision financiero, en todo caso tanten 
cu e debe aki no wordo paga. 

Aparte di e continuacion di e supervision, a adapta e normanan 
pa por hiba esaki na e realidad nobo en bista di e impacto 
economico y financiero di e crisis di Covid, y suplementa, cu 





SOY _ 
entre otro e introduccion di normanan ра gastonan di personal 
y un maximo na debe. Tambe a determina e condicionnan 
bao di cual despues di tempo e supervision lo termina, y con e 
financiamento di inversionnan di Pais Aruba por wordo haci na 
condicionnan faborable. 
E meta ta pa e quota di debe, cu ta wordo estima di bira 
aproximadamente 120 % di e PIB pa fin di e aña aki, wordo 
reducipa 50% den aña 2040. Esakilo wordologra cu surplusnan 
continuo riba presupuesto cuminsando for di aña 2023. Debi 
na e Covid-crisis Aruba no mester realisa un surplus riba 
presupuesto pa aña 2022. 
Ademas a stipula cu mester yega na e norma pa gasto di 
personal di 10% di PIB entrante aña 2027 
E normanan nobo aki ta wordo considera normanan realisitico 
pa logra finansa publico sostenible pa Aruba. 


Aproba 

E concepto di ley riba cual Aruba y Hulanda a yega na acuerdo 
a wordo aproba dia 3 di september den Conseho di Minister 
di Reino. Despues di acuerdo di Conseho di Minister di Reino 
e propuesta di ley lo wordo entrega na Parlamento di Aruba 
y Hulanda. Na e momento ey e propuesta lo bira publico. 
Mientras tanto Parlamento di Aruba dia 12 di augustus ultimo 
ya a wordo informa di e lineanan grandi di e contenido di e ley 
aki. 

GOBIERNO DI ARUBA A DISPIDI DI COLEGA 
HUBERT MADURO 


Maduro, cu pa ultimo biaha a bishita Bestuurskantoor. 













Hubert pa semper lo wordo recorda pa su sonrisa y amabilidad. 
Hopi forsa y profundo condolencia na tur famia y conocirnan 
Cu Hubert sosega na paz. 

Minister Andin Bikker: 
CONTENTO Y GRADICI CU APROBACION 
UNANIME DI LEY DI SUPERVISION DI 
OPERADORNAN DI WEGANAN DI PLACA 


Un proceso legislativo pendiente desde aña 2009 








Diabierna ultimo Parlamento di Aruba a aproba, den forma 
unanime, e propuesta di ley pa introduci un sistema di 
supervision moderno pa operadornan di weganan di placa, 
manera casino, loteria y catochi. 


E procesopaporintroduciun sistema di supervision mas optimal 
y moderno pa cu weganan di placa ('Kansspelen'), a inicia 
como 12 aña pasa. Esaki den cuadro di recomendacionnan di 
Financial Action Task Force pa reenforsa y optimalisa Aruba su 
sistema financiero-bancario y minimalisa risiconan innecesario 
door di miho supervision. 


Ora a drenta gobernacion na 2017 a hereda un propuesta di 
ley cu no tabata carga sosten amplio den comunidad ni den 


Parlamento, ya cu tabatin hopi preocupacion legitimo pa cu 
cierto aspectonan. Parlamento y Sindicato por ehempel tabata 
expresa cu e propuesta di ley mester por duna mas siguransa 
na e trahadonan di e Departmento di Asuntonan di Casino 
(DAC). E sector hotelero y di casino di nan banda tambe tabatin 
cierto otro preocupacion pa cu e propuesta di ley. 


Minister Bikker hunto cu Parlamento a start un ciclo di consulta 
amplio cu tur sector. Un delegacion di Parlamento hunto cu 
Minister Bikker ademas a haci un bishita di trabou na e Gaming 
Board di nos hermana isla Corsou, pa mira con e ta funciona. 
Pa medio di no menos cu 3 nota di cambio Minister Bikker 
subsecuentemente a adresa e preocupacionnan menciona. 
Tambe a modernisa y actualisa e propuesta di ley, introduciendo 
entre otro un base huridico pa, si Gobierno ta desea, den futuro 
cercano por tin e posibilidad pa introduci, a base di un decreto 
('Landsbesluit houdende algemene maatregelen'), weganan 
virtual, esta "online gaming', bou di reglanan estricto, similar 
na e ley recien yama 'Wet Kansspelen op Afstand' di Hulanda. 


Despues di deliberacion amplio, caminda cu Minister Bikker 
hunto cu colega Minister di Finansas, Economia y Cultura, mr. 
Xiomara Maduro, a duna splicacion amplio y detaya a base di 
e preguntanan ricibi, Parlamento a aproba e propuesta di ley 
unanimamente. 


Minister Bikker ta gradici Parlamento, colega Ministernan, 
DWJZ, DAC, AHATA, Sindicatonan ТОРА, SEPPA, ҒТА, SCCA, 
yun y tur cu a duna apoyo na e esfuerso noble y mutuo, pa por 
a logra cu awor Aruba tin un ley cu sosten amplio y por cumpli 
cu recomendacionnan internacional. 

GRADUADONAN DI ARUBA A RESALTA DEN 
CURSO PA BIRA "WETGEVINGSJURIST' 


Minister Andin Bikker a entrega diploma na graduadonan 


Aruba tin necesidad grandi pa mas hurista specialisa den traha 
ley y awor orguyosamente nos a haya 18 acerca na nos isla. 
Tur a gradua como un ‘Certified Legislative Lawyer’. Siendo e 
prome grupo cu a participa na e curso cu a dura mas of menos 
un aña di tempo, nan a ricibi nan diploma for di man di Minister 
di Husticia, Siguridad y Integracion, mr. Andin Bikker. 


Practicamente tur area di sociedad ta reglamenta door di ley y 
tur plan di gobernacion ta encera introduccion di leynan nobo 
of cambio di leynan existente. P'esey ta importante pa amplia 
e cantidad di huristanan specialisa pa traha conceptonan di 
ley. Den e cuadro ey, desde presupuesto di aña 2018 Minister 
Bikker y Gabinete Wever-Croes a pone como un prioridad di 
maneho, creacion di oportunidad pa por train huristanan den e 
specialismo di traha conceptonan di ley. Esaki a bira un realidad 
abase diun cooperacion entre Caribbean Center for Legislation 
di Universidat di Corsou y Ministerio di Husticia di Aruba, cu 
establecimento di un 'Aruba Desk. Pues e mandatario ta hopi 
contento di por a logra e proyecto importante aki pa nos isla. 


E curso a start cu 47 participante di Corsou, Aruba y Sint 
Maarten y na final 40 a gradua. Di e participantenan di Aruba, 
18 a keda cla y 2 tin e oportunidad pa pasa "her" pa ainda ricibi 
nan diploma. E graduadonan di Aruba ta: Helena Croes, Milko 
Baiz, Anouk Balentina, Vivian van der Biezen, Carlos Guiamo, 
Indra Duarte, Mireille Henriquez, Kitty Obergh, Giovanni 
Jacobs, Carondina Leijdekkers, Amanda Maduro, Jeannine 
Marsman, Zamira Paesch, llona Sneek, Valerie Wanga, Wendy 
op de Weegh, Margarita Werleman y Jessica Winterdaal. 


Minister Andin Bikker tabata mas orguyoso ainda di e grupo aki 
pasobra entre e participantenan di Aruba 4 a logra un "judicium". 
Dos a termina nan estudio cu e judicium "Met Genoegen", cu ta 
encera cu nan punto final ta un averahe di 7,5 y nunca a haya 
un punto mas abou cu 7. Esunnan di Aruba cu a logra esaki ta: 
Milko Baiz y Carondina Leijdekkers. Dos participante a logra e 
judicium maximo di 'Summa Cum Laude". Ta trata aki di Попа 
Sneek y Valerie Wanga. Pa caba e curso cu e judicium aki, ta 
nifica cu nunca a haya un punto bou di 8,5 y un averahe di 9. 
Bale la pena informa cu den e caso di Valerie Wanga, e no kier 
a core ningun risico, pasobra el a logra puntonan manera 9,5 y 
nunca bou di un 9, cual a wordo considera como un "werkelijk 
een verbluffend resultaat". 


Durante un ceremonia cortico na Renaissance Convention 
Center, a entrega e diploma na tur e graduadonan, pero 
tambe na e cuaternan cu a caba e curso den gran forma. E 
ceremonia a wordo inuagura cu un presentacion instrumental 
di nos himno di Aruba door di un di e graduadonan, Anouk 
Balentina. A reconoce Milko Baiz y Carondina Leijdekkers cu 
a caba cu puntonan superior, den cual a duna nan e titulo di 
"Met Genoegen", mientras cu llona Sneek y Valerie Wanga a 











caba e curso cu 'Summa Cum Laude". Nan tur cuater a ricibi 
un plakkaat di reconocimento for di Gobierno di Aruba, como 
muestra di aprecio pa nan esfuerso haci. Entretanto a cuminsa 
e curso nobo cu un otro grupo di participante cu aki un aña 
tambe lo por ta un "wetgevingsjurist". 


CONCURSO DI PINTAMENTO 
“STIMA BO CACHO” 2021 


E aña aki ta di tres aña consecutivo cu ta organisa un concurso 
caminda a traves di nan pintura muchanan ta expresa y sifia 
tocante Aruba su Ley di Cacho. 

META 

E meta di e concurso di pintamento "stima bo cacho" 2021 
ta pa sigui conscientisa comunidad, specialmente muchanan, 
tocante cuido di nan mascota, pasobra cuminsando na nos 
muchanan ta garantisa un miho futuro pa mañan pa locual ta 
trata doñonan cu ta haci escogencia responsabel si ta tuma un 
mascota si of no. 


CUATRO TEMA 

Pa e concurso e aña aki, e muchanan tin di scoge 1 di e 4 
temanan, y lo ta ideal si nan incorpora extra puntonan di Ley 
di Cacho den nan pintura. No ta permiti mas cu un pintura pa 
cada participante, pues e muchanan tin di pensa bon cua tema 
nan ta scoge pa ilustra. E 4 temanan ta: (1) baña bo cacho, (2) 
hunga cu bo cacho, (3) bo cacho como parti di bo famia, y (4) 
cacho na leash. E pintura mester ta uno original y creativo y 
pinta door di e mucha mes. 





KENDE POR PARTICIPA 

Participacion ta gratis y ta habri solamente pa muchanan di 
scol basico e aña aki. Si no a ricibi e formulario di participacion 
na scol, por download e via www.specialprojectsaruba.org 
tambe. E motibo dicon no por a inclui un pintura pa kleur pa 
e muchanan di kleuter tambe participa mescos cu a sosode 
afia pasa ta cu di tur e pinturanan ganador, Post Aruba N.V. 
lo scoge un pintura di cada tema cu por bira stampia di Aruba 
na afia 2022. Pero, keda pendiente pasobra segun e voorzitter 
di e comision di accion cu ta encarga cu ehecucion di e Plan 
Nacional pa atende cu e problematica di cacho, ya caba tin 
ideanan riba mesa pa pronto acerca nos chikitinnan y tambe 
nos hobennan di scol secundario. 





PREMIO 

Muchanan tin te dia 23 di september 2021 pa entrega nan 
formulario di participacion na e MFA mas cerca, of via email. 
Dia 4 di oktober, dierendag, lo anuncia e 4 pinturanan pa 
stampia 2022 y e ganadornan di cada klas lo ricibi nan regalito. 
E comision ta invita henter comunidad pa stimula muchanan 
participa na e concurso aki pa e concurso ta uno exitoso un 


siura no mas tarda oudia 23 зерип 2021 nas А P 
mas cerca dibo, of email bo pinturana 















dicadaklas culo wordo entrega : 

DIENST OUDERENZORG TA INFORMA 
PUEBLO RIBA MANEHO Y PROTOCOLNAN 


VIGENTE EN CONEXION CU COVID-19 








Recientemente Dienst Ouderenzorg a manda carta pa tur 
gerente di casnan di cuido pa reinforsa e protocolnan di 
COVID-19 y higiena. Tambe a haci peticion na gerente pa yuda 
regla e vacunacion contra COVID-19 pa tur nan habitantenan 
y trahadornan cu ainda no a wordo vacuna. Como seccion 
encarga cu cuido di nos grandinan, nos kier encurasha 
famianan di persona cu dementia pa porfabor laga vacuna nan 
grandinan. 


Comunidad por a tuma nota cu e biaha aki ora cu casonan a 
subi, Directie Volksgezondheid no a impone ciere ariba casnan 
di cuido. Esaki pasobra nos di Dienst Ouderenzorg tin pleno 
confiansa den e protocolnan vigente y tambe den e vacuna. 
Actualmente mas cu 80% di habitantenan den casnan di cuido 


y como tambe trahadornan ta vacuna. Esaki sigur ta positivo 
y asina ta reduci e riesgo di morto. Aun asina ta pidi cada 
gerente di cas di cuido pa no laga trahadornan bin traha malo 
cu sintoma pero laga nan haci test prome cu nan presenta na 
pia di trabou. 


Un bes mas Dienst Ouderenzorg ta urgi tur cas di cuido pa 
mantene nan mes na un forma estricto na protocolnan, maneho 
di bishita, higiena y maneho di COVID-19. 


Si tin cualkier pregunta tocante protocol y manehonan vigente 
en conexion cu COVID-19 na casnan di cuido por tuma 
contacto cu nos libremente na 5224345 of manda nos un email 
na ouderenzorg@dvg.aw 


Si un hende of bo persona ta sinti malo, NO sali for di cas. 
Pero yama 280-0101 pa mas informacion. 

“MI A HERA MURI DI COVID-19, MI A KERE 
HENDENAN ROBES” 


Den e dianan aki mas y mas persona cu ta y tabata interna 
den hospital cu Covid-19 ta dispuesto pa papia cu nan famia 
y amistadnan y splica con nan a sufri na man di Covid y dicon 
nan no a vacuna. E informacion di e testimonionan aki ta hopi 
importante pa yuda salba mas bida. Tin persona cu no tabata 
vacuna y cu a perde ruman, otro a perde mayor, tio of tanta, 
welo of wela, tur pa motibo cu nan a kere informacionnan 
eroneo riba internet of den circulo di amistad. 


Siman pasa un di esnan cu tambe a kere e informacionnan riba 
caya of internet a expresa publicamente con duro e mester a 
lucha pa su bida, te awe e no por cana bon y ainda e ta usando 
oxygeno. "Ami a kere e informacionnan riba caya y awe mi ta 
lamenta. Ora cu mi tabata den hospital na Oxygeno mi tabata 
sinti cu mi no por mas, mi a hera entrega, pero mi a lucha pa 
mi biba, Covid no ta haci wega,” asina e pashent femenino a 
enfatisa. 


Lastima ta cu tin otronan cu no por papia awe ya cu nan a 
fayece. Siman pasa CrisisTeam y DVG a informa di 7 persona 
cu a muri den un siman, 5 cu a fayece na Colombia y 2 aki na 
Aruba. Na e momentonan aki tin 20 pashent cu ta den ICU na 
Colombia y 15 den ICU na Aruba. Aruba su total di fayecidonan 
a yega 151. Un familiar di un pashent cu tabata den hospital 
aki na Aruba tambe a conta con e tambe ta lamenta cu e no a 
vacuna prome, el a sufri pa varios siman den hospital. 





Total Hospitalisa di Covid-19 
na Aruba 


Juli 1 te cu Augustus 31 
184 
ro 


Admision na Hospital icu 

=NoVacuna _ #Prome Vacuna Vacuna Completo 
El a kere informacionnan cu tin riba internet y den chat cu 
e tabata ricibi. Awe cu e mes a haya Covid e kier manda e 
mensahe pa pafo pa otronan sa y pa nan bay vacuna. "Ami 
a hera muri, mi a kere hendenan robes, despues di 2 luna 
cu mi a sali di hospital ainda ora cu mi cana un poco, mi ta 
cansa masha hopi. Mi no sa si tin mas organo di mi curpa cu 
Covid-19 a afecta, mi tin berguensa di mi fout y mi ta precupa 
cu mi trabao." Asina e testimonio di e pashent masculino a 
revela. 


Segun e estadisticanan di DVG di Juli pa Augustus; 81% di 
esnan hospitalisa no ta vacuna y 92% di esnan den ICU no a 
vacuna, di esnan cu a fayece 85% no a vacuna. Esaki ta data 
clave cu ta indica cu e Vacuna ta e mihor proteccion. 


Total Fayecidonan di Covid-19 
na Aruba 


Juli 1 te cu Augustus 31 

TA UN DOÑO RESPONSABEL DI MASCOTA TA 
CUMINSA NA ABO 


Ta calcula cu Aruba tin aproximadamente 40.000 cacho y pushi 
cu ta biba riba caya, un populacion demasiado grandi. 


Pa contra-aresta esaki, e Plan Nacional pa atende cu e 
problematica di cacho riba caya tin como un di su metanan 
pa stimula doñonan pa ta mas responsabel cu nan mascota. 
Desde 2019 despues cu a aproba e Plan Nacional den 
Conseho di Minister, ta trahando riba e meta aki cu recursonan 
sumamente limita teniendo na cuenta e situacion financieo di 
nos pais. 


Gobierno no por carga tur e responsabilidad, tampoco e 
fundacionnan cu ta haci nan maximo esfuerso pa cu e bienestar 
di mascotanan. Esaki ta haci cu cada un di nos como ciudadano 
mester ta mas consciente y proactivo cu nos responsabilidad 
civico. 


For di Censo piloto 2019 a sali como resultado preliminario, cu 
cachonan riba caya ta number 2 causante di molester pa nos 
ciudadanonan. For di un estudio haci mas o menos 20 aña 
pasa a sali afo cu 80% di cachonan riba caya tin un doño. 
Cachonan por ta un molester, pero ta anos mes a laga e 
problema escala den tal forma. “Nos” cu no ta opera nos cacho, 
“nos” cu no ta tene nos cacho den cura, “nos” cu ora e no ta 
tutu mas nos kier deshaci di dje pa busca su mayan un chikito 
bek na shelter of for di riba caya of for di exterior. 


Hopi cacho ta wordo bandona, varios di nan ta wordo laga los 
riba caya of den mondi, pero ultimamente hopi cacho y pushi 
ta wordo treci na e Centro di Control di Cacho (CCC) durante 
oranan cu e luga ya ta cera. E camara di siguridad ta captura 
imagennan di esnan cu ta bandona nan mascota y laga nan 
atras sea den un caha of mara na un palo of djis los dilanti e 
luga, sin tene cuenta cu e riesgo cu esaki ta nifica pa e mascota. 
E imagennan aki lo wordo entrega na Ministerio Publico. Tin 
pushi cu a wordo bandona pafo cu sa scapa pero algun no 
tabatin mesun suerte y ta wordo mata den e caha cu nan ta 
wordo treci aden door di otro cachonan los den vecindario. 


Atraves di e comunicado aki ta haci un suplica na personanan 
cu ta desea di trece nan mascota na e CCC pa por fabor 
haci esaki durante oranan di mainta di dialuna pa diabierna, 
8-11AM, pa asina por atende cu e mascota debidamente y por 
yena e formulario di tuma distancia (afstandsverklaring). Sea 
mas responsabel y entrega bo mascota debidamente. Sea mas 
responsabel y purba busca un doño responsabel prome. Si bo 
tin mas mascota na cas, sterilisa nan. Si no logra haya un doño 
responsabel, por acudi na e CCC den siman durante e orario 
menciona. CCC lo purba busca un doño pa e mascota den 
cooperacion cu otro fundacionnan. Si no logra den e tempo 
stipula den Ley, lo mester pone e mascota drumi. 














Importante pa remarca cu e “puppies” di bo cacho tambe ta 
bo responsabilidad. Si bo no ta prepara pa esaki, sterilisa bo 
mascota. No tuma, busca of cumpra cacho si bo no por cuida 
di dje, cual ta encera un compromiso pa resto di su bida. 

Departamento di Salud Publico: 





UPDAT 





Segun resumen di awe 53 persona a recupera y un total di 20 
caso nobo di COVID-19 a keda registra cual 3 ta no-residente 
y 17 ta residente. E cifranan aki ta representa un ‘Positivity 
rate' bou di nos residentenan di 18%. E cantidad di casonan 
activo di COVID-19 pa awe ta 464 y cantidad di fayecidonan 
relaciona cu COVID-19 a aumenta na 151. Forsa na famia di 


E 6 DI SEPTEMBER 2021 


Datos ta ilustra casonan nobo di COVID cu un average semanal 
di 49 caso pa dia y un averahe di ‘positivity rate’ semanal di 
2196 pa dia. 


Actualmente na Aruba tin 38 persona interna debi na COVID 
di cual 14 ta den ICU y 24 riba piso general y na Colombia tin 


e fayecido. 

actualmente 20 persona den Cuido Intensivo. 

ni uza productonan deriva di tabaco 


Huma y/of uza productonan deriva di tabaco ta habitonan hopi 
peligroso. Huma ta causa miles di morto pa aña rond di mundo. 
Tin malesanan cu por wordo preveni si bo keda sin huma, 
manera enfisema, cancer di boca, garganta y pulmon, como 
tambe algun malesa di curason. Si bo no ta huma, no cuminsa; 
y si bo ta huma, stop awo, Pa combati COVID-19 bo mester 
mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza 
tur e hermentnan cu nos tin pa caba cu e virus aki na nos isla! 


Laba man 
frecuentemente 


Uza tapa boca 
paden di tur lugar. 


NO-RESIDENTE 





Dialuna 6 September 2021 


b dirigi taiexito 
Mester pasa den” 
trabou duro 
` cu dedicacion y 
/ determinacion 
“nos ta logra e ` 
7 aio tu nos: 
`> opone 


Ja, ein Wever- des 


ISLA ONLI 


NOTICIA DI GOBIERNO 





